UNIQ พุ่งเกือบ 3% รับคาดการณ์ครม. อนุมัติลงทุนรถไฟไทย-จีน วันนี้
UNIQ พุ่ง 2.84% รับคาดการณ์ครม.อนุมัติลงทุนรถไฟไทย-จีน วันนี้ โดยราคาปิดตลาดเช้านี้อยู่ที่ 18.10 บาท บวก 0.50 บาท หรือ 2.84% สูงสุดที่ 18.20 บาท ต่ำสุดที่ 17.70 บาท มูลค่าซื้อขายที่ 298.94 ล้านบาท ด้าน บล.หยวนต้า แนะซื้อ ให้เป้า 22 บาท 
13 มิ.ย. 2560

ผู้สื่อข่าวรายงานว่า ราคาหุ้นบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ปิดตลาดภาคเช้า อยู่ที่ 18.10 บาท บวก 0.50 บาท หรือ 2.84% สูงสุดที่ 18.20 บาท ต่ำสุดที่ 17.70 บาท มูลค่าซื้อขายที่ 298.94 ล้านบาท ขณะที่ดัชนีตลาดหุ้นไทยโดยรวมบวก 0.16%

โดย บล.หยวนต้า ระบุในบทวิเคราะห์ (13 มิ.ย.) แนะนำซื้อ UNIQ ให้ราคาเหมาะสม 22.00 บาท โดยคาดว่ากลุ่มรับเหมาก่อสร้างจะ Outperform ตลาด เนื่องจากคาดว่าการประชุมครม.วันนี้จะมีการพิจาณาแผนลงทุนโครงการรถไฟไทย-จีน และคาดว่าจะมีการอนุมัติแผนลงทุนโครงการรถไฟอีก 2 เส้นทาง คือสายสีส้ม และสายสีม่วงส่วนต่อขยาย ภายในเดือน มิ.ย.
ขณะที่หุ้นกลุ่มรับเหมาก่อสร้าง Underperform ตลาด โดยตั้งแต่ต้นปีจนถึงปัจจุบัน ลดลง 7.9% เทียบกับ SET INDEX  เพิ่มขึ้น 1.4% ขณะที่ UNIQ ลดลง 11.1%
ทั้งนี้คาดกำไรสุทธิปี 2560 เติบโต เพิ่มขึ้น 13% โดยช่วงเดียวกันเมื่อปีก่อนเป็น 996 ล้านบาท  และ Valuation ยังต่ำกว่าหุ้นในกลุ่มรับเหมาก่อสร้าง โดย UNIQ  ซื้อขายที่ PER2560 ระดับ 19.4 เท่า ต่ำกว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ที่ 33 เท่า และบริษัท ช.การช่าง จำกัด (มหาชน) หรือ CK ที่ 28.4 เท่า
 